روسیا سینما اویونچوسو جیم کری ده داخیل اولماقلا ۱۰۰ کانادا وطنداشینا تحریم تطبیق ائتمه قراری آلدی.
روسیا خاریجی ایشلر باخانلیغندان وئریله‌ن یازیلی آچیقلامادا، کانادانین، روسیانین یؤنه‌تیم، ایش، چئوره و مدنیت نماینده‌لری، سیاستچیلری، میللت وکیللری ایله اوزمانلارینا قارشی تحریملرینی داوام ائتدیردیگی بیلدیریلدی.
بونا قارشیلیق اولاراق ۱۰۰ کانادالی تحریم لیستینه سالیناراق روسیایا گیریشلرینین قاداغان ائدیلدیگی بیلدیریلن آچیقلامادا، سؤزوگئدن شخصلرین آدلارینین یئر آلدیغی لیست یاییملاندی.
لیستده، کانادانین یوکسک روتبه‌لی مأمورلاری ایله یاناشی، ایش آداملاری، فعاللار، مطبوعات و مالیقوروملارینین نماینده‌لری ده یئر آلدی.
تحریم لیستینده مشهور سینما اویونچوسو جیم کری ده وار.
روسییا خاریجی ایشلر باخانلیغی ۱۱ نوامبردا ۲۰۰ آمریکا وطنداشینین تحریم لیستینه سالیندیغینی و اؤلکه‌یه گیریشینین قاداغان ائدیلدیکینی بیلدیرمیشدی.
